ai4bharat/Pralekha huggingface dataset:
وزارت دفاع
انڈین کوسٹ گارڈ نے، خراب موسم میں دیوکے ساحل کے نزدیک، 7 ماہی گیروں کو بچایا
نئی دہلی 15 ستمبر2021:
اہم جھلکیاں :
- انڈین کوسٹ گارڈ نے راحت آپریشن کا کام انجام دینے کے لئے ملک میں تیار کردہ ایڈوانس لائٹ ہیلی کاپٹر  ایم کے سوئم تعینات کی ۔
- مشینری کے بریک ڈاؤن ہونے کی وجہ سے مصیبت کا شکار کشتی اپنی پاور کھو بیٹھی تھی ۔
- انڈین کوسٹ گارڈ نے راحت اور بچاؤ کارروائیوں کو تیز کرنے کے لئے جام نگر میں عملے اور آلات تعینات کئے ۔
انڈیا کوسٹ گارڈ  نے ایک دبی کوئی کشتی سے سات ماہی گیروں کو بچالیا ہے، جو 13ستمبر 2021 کی رات کو دیو کے وانک باڑہ میں تقریباََ ڈوبنے والی تھی۔ دیو انتظامیہ کی جانب سے کال موصول ہونے پر انڈین کوسٹ گارڈ نے فوراََ جوابی ردعمل کا اظہار کیا اور پوربندر سے ایڈوانس لائٹ ہیلی کاپٹر ایم کے سوئم تعینات کئے تاکہ راحتی کاررائیاں انجام دی جاسکیں اور دیو میں خراب موسم کی وجہ سے بچاؤ کام کو جاری رکھا جاسکے ، جو گجرات میں پوربندرسے تقریباََ 175 کلومیٹردور ہے۔
تیز ہواؤں اور بارش کا سامنا کرتے ہوئے آئی سی جی کے ہیلی کاپٹر تیزی سے علاقے میں پہنچے اور ہیلی کاپٹر کے ذریعہ کے سبھی سات لوگوں کو بہ حفاظت بچالیا گیا۔ یہ کشتی مشینری کے بریک ڈاؤن ہونے کی وجہ سے اپنی پاور کھو بیٹھی تھی اور خراب سمندر میں وانک باڑہ میں ڈوب گئی تھی۔ عملے کے سبھی لوگوں کو مقامی انتظامیہ کے حوالے کردیا گیا ہے اور وہ سبھی لوگ محفوظ ہیں۔
13ستمبر 2021 کو جام نگر میونسپل کارپوریشن کے کمشنر نے سیلاب کے ساتھ بھاری بارش کی پیش گوئی کی وجہ سے جام نگر میں راحت اور بچاؤ اور باز آبادکاری میں مدد کے لئے افرادی قوت کے ساتھ کشتیو ں کو بچانے کے لئے انڈین کوسٹ گارڈ سے درخواست کی تھی ۔ انڈین کوسٹ گارڈ نے فوراََ ہی 6 جیمنی کشتیاں روانہ کیں اور راحت اور بچاؤ کارروائیاں تیز کرنے لئے وادینار سے جام نگر کے لئے طبی ٹیم سمیت 35 عملے پر مشتمل ڈزاسٹر ریلیف ٹیم کو روانہ کیا۔انڈین کوسٹ گارڈ کی ڈزاسٹر ریلیف ٹیم ضروری امداد کے تعینات کی جارہی ہے، جس کی مقامی انتظامیہ کی طر ف سے ضرورت پیش کی گئی ہے۔
ماحولیات، جنگلات اور موسمیاتی تبدیلی کی وزارت
پلاسٹک کے فضلے کے لیے توسیعی پروڈیوسر کی ذمہ داری کی صورتحال
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے آج راجیہ سبھا میں یہ معلومات دی ہے کہ ماحولیات، جنگلات اور موسمیاتی تبدیلی کی وزارت نے پلاسٹ پیکیجنگ کو لے کر توسیعی پروڈیوسروں کی ذمی داری کے تعلق سے 16فروری 2022ء کو پلاسٹک فضلہ انتظامی ترمیمی قانون 2022 پر گائیڈ لائنز جاری کردی ہے۔
پلاسٹک فضلہ انتظامی قانون 2016 کے مطابق مرکزی آلودگی کنٹرول بورڈ کے ذریعے اب تک 311برانڈ مالکان اور 4پروڈیوسرز کو رجسٹریشن جاری کیا گیا ہے۔فہرست سی پی سی بی کی ویب سائٹ پر دستیاب ہے۔رجسٹرڈ اداروں کا ای پی آر ہدف 7.5لاکھ ٹن فی سال ہے۔دستیاب اعدادوشمار کے مطابق تقریباً 15.8لاکھ ٹی پی اے پلاسٹک کچرے کو ری-سائیکل کیا جاتا ہے اور 1.67لاکھ ٹی پی اے کو 20 ریاستوں میں سیمنٹ بھٹوں میں مشترکہ طورپر پروسیس کیا جاتا ہے۔
پلاسٹک پیکیجنگ پر توسیعی پروڈیوسر ذمہ داری کے تعلق سے اُصول و ضوابط کے مطابق مرکزی آلودگی کنٹرول بورڈ خود یا کسی نامزد ایجنسی کے ذریعے نگرانی اور روزانہ کے آڈِٹ کے توسط سے پروڈیوسر ، درآمد کاروں برانڈ -مالکان اور پلاسٹک فضلہ پروسیسر کی کارکردگی کی تصدیق کرے گا، جب وہ مناسب سمجھے ۔کسی ریاست؍مرکز کے زیر انتظام ریاست میں کام کرنے والے پروڈیوسر ،درآمدکار برانڈ مالکان اور پلاسٹک فضلہ پروسیسر کے معاملے میں مرکزی آلودگی کنٹرول بورڈ، اگر ضروری ہو ، ریاستی آلودگی کنٹرول بورڈ یا آلودگی کنٹرول کمیٹی کو کارروائی کرنے کے احکامات دے سکتا ہے۔
الیکٹرانکس اور اطلاعات تکنالوجی کی وزارت
کابینہ نے ہندستان اور سیرا لیون کے درمیان ڈیجیٹل تبدیلی کے لیے پاپولیشن اسکیل پرنافذ کامیاب ڈیجیٹل حل کے اشتراک کے شعبے میں تعاون پر ایک مفاہمت نامے پر دستخط کو منظوری دی
وزیر اعظم کی زیر صدارت مرکزی کابینہ نے 13 جون 2023 کو جمہوریہ ہند کی الیکٹرانکس اور انفارمیشن ٹیکنالوجی کی وزارت اورعوامی جمہوریہ سیرالیون کی اطلاعات اور مواصلات کی وزارت کے درمیان ڈیجیٹل تبدیلی کے لیے پاپولیشن اسکیل پرنافذ کامیاب ڈیجیٹل حل کے اشتراک کے شعبے میں تعاون پرمفاہمت کی عرضداشت پر دستخط کو منظوری دی۔
مفاہمت نامے کا مقصد دونوں ممالک کے ڈیجیٹل تبدیلی کے اقدامات کے نفاذ میں قریبی تعاون اور تجربات کے تبادلے اور ڈیجیٹل ٹیکنالوجی پر مبنی حل کو فروغ دینا ہے۔ مفاہمتی عرضداشت میں بہتر تعاون کا تصور کیا گیا ہے، جس سے آئی ٹی کے شعبے میں روزگار کے مواقع پیدا ہوں گے۔
مفاہمتی عرضداشت فریقین کے دستخط کی تاریخ سے نافذ العمل ہوگا اور یہ3 سال کی مدت تک نافذ رہے گا۔
ڈیجیٹل پبلک انفرااسٹرکچر کے میدان میں جی 2جی اور بی2بی باہمی تعاون کو بڑھایا جائے گا۔ اس مفاہمتی عرضداشت میں زیر غور سرگرمیوں کی مالی اعانت ان کی انتظامیہ کے باقاعدہ آپریٹنگ مختص کے ذریعے کی جائے گی۔
ایم ای آئی ٹی وائی ، آئی سی ٹی ڈومین میں دو طرفہ اور کثیر جہتی تعاون کو فروغ دینے کے لیے متعدد ممالک اور کثیر جہتی ایجنسیوں کے ساتھ تعاون کر رہا ہے۔ اس عرصے کے دوران، ایم ای آئی ٹی وائی، آئی سی ٹی ڈومین میں تعاون اور معلومات کے تبادلے کو فروغ دینے کے لیے مختلف ممالک کی اپنی ہم منصب تنظیموں/ایجنسیوں کے ساتھ مفاہمت نامے/ ایم او سی/معاہدے کیے ہیں۔ یہ حکومت ہند کی طرف سے کئے گئے مختلف اقدامات جیسے ڈیجیٹل انڈیا، آتم نربھر بھارت، میک اِن انڈیا وغیرہ سے مطابقت رکھتا ہے، تاکہ ملک کو ڈیجیٹل طور پر بااختیار معاشرے اور علمی معیشت میں تبدیل کیا جا سکے۔ اس بدلتے ہوئے نمونے میں، باہمی تعاون کو بڑھانے کے مقصد سے کاروباری مواقع تلاش کرنے، بہترین طریقوں کے اشتراک اور ڈیجیٹل سیکٹر میں سرمایہ کاری کو راغب کرنے کی اشد ضرورت ہے۔
پچھلے کچھ سالوں میں، ہندوستان نے ڈیجیٹل پبلک انفرااسٹرکچر کے نفاذ میں اپنی قائدانہ صلاحیت کا مظاہرہ کیا ہے اورکووڈ وبا ءکے دوران بھی عوام کو خدمات کی فراہمی کامیابی کے ساتھ کی ہے۔ اس کے نتیجے میں بہت سے ممالک نے ہندوستان کے تجربات سے سیکھنے میں دلچسپی ظاہر کی ہے اور ہندوستان کے تجربات سے سیکھنے کے لیے ہندوستان کے ساتھ مفاہمت ناموں پر دستخط کیے ہیں۔
انڈیا اسٹیک سلوشنز عوامی خدمات تک رسائی اور فراہمی کے لیے آبادی کے پیمانے پر انڈیا کے ذریعے تیار کردہ اور نافذ کیے گئے ڈی پی آئی ہیں، اس کا مقصد بامعنی رابطہ فراہم کرنا، ڈیجیٹل شمولیت کو فروغ دینا اور عوامی خدمات تک بغیر کسی رکاوٹ کے رسائی کا اہل بنانا ہے۔ یہ کھلی ٹیکنالوجی پر بنائے گئے ہیں، آپس میں کام کرنے کے قابل ہیں اور صنعت اور کمیونٹی کی شرکت کو بروئے کار لانے کے لیے ڈیزائن کیے گئے ہیں جو جدت کو فروغ دیتے ہیں۔ تاہم ڈی پی آئی کی تعمیر میں ہر ملک کی منفرد ضروریات اور چیلنجز ہوتے ہیں، حالانکہ بنیادی فعالیت ایک جیسی ہے، جو عالمی تعاون کی اجازت دیتی ہے۔
کیمیکلز اور فرٹیلائزر کی وزارت
دواؤں کی قیمتیں
نئی دہلی:22؍جولائی2022:
کیمیکل اور فرٹیلائزر کے وزیر مملکت جناب بھگونت کھوبا نے آج لوک سبھا میں ایک سوال کے تحریری جواب میں یہ معلومات دی ہے کہ قومی دوا قیمت تعین پالیسی 2012اور ضروری اشیاء قانون 1955کے التزامات کے عمل میں حکومت نے دوا 2013کو نوٹیفائی کیا ہے۔ نیشنل فارماسیوٹیکل پرائسنگ اتھارٹی  فارماسیوٹکل محکمے کا ایک مہلک دفتر ڈی پی سی او 2013 کی پہلی فہرست میں درج تمام مقررہ فارمولیشن کی زیادہ سے زیادہ قیمت طے کرتا ہے۔نوٹیفائیڈ دواؤں کے تمام مینوفیکچررز کو اپنی درج فہرست دواؤں کوسیلنگ قیمت  این پی پی اے کے ذریعے مقرر شدہ زیادہ سے زیادہ قیمت کے اندر فروخت کرنا ہوتا ہے۔ یہ درج فہرست فارمولیشن کے موجودہ مینوفیکچررز کے لئے ڈی پی سی او 2013 کے تحت نئی دواؤں کی خوردہ قیمت بھی طے کرتا ہے۔غیر درج فہرست فارمولیشن کے سلسلے میں ایک مینوفیکچررز اپنی زیادہ سے زیادہ خوردہ قیمت کو طے کرنے کے لئے آزاد ہے، لیکن اسے پچھلے 12مہینوں کے دوران قیمت سے 10فیصد سے زیادہ نہیں بڑھا سکتا ۔
این پی پی اے کے ذریعے قیمت کنٹرول ؍ضابطہ کے تحت لائے گئے طبی آلات سمیت دواؤں کی تفصیل درج ذیل ہے:
- این ایل ای ایم 2015 کے تحت مختلف طبی زمروں میں 890 درج فہرست فارمولیشن کی زیادہ سے زیادہ قیمتیں این پی پی اے کے ذریعے طے کی گئی ہے۔
- ڈی پی سی او 2013 کے تحت 2023نئی دواؤں کی خوردہ قیمتیں طے کردی گئی ہیں۔
- 106 غیر درج فہرست دوا فارمولیشن کے ایم آر پی،جس میں 22 شوگر اور84 کارڈیوویسکولر دوائیں شامل ہیں۔
- ڈی پی سی او 2013 کے پیرا19 کے تحت ہڈی روگ ، گھٹنوں کے تبادلے کی ایم آر پی طے۔
- کاروبار مارجن سے مزین نظریے کے تحت پائلٹ کی شکل میں 42 چنندہ کینسر کی روک تھام والی دواؤں کی غیر درج فہرست تعداد کا کاروباری مارجن مقرر۔
- کاروبار مارجن سے مزین نظریے کے تحت آکسیجن کنسنٹریٹرز ، پلس آکسیمیٹر ، بلڈ پریشر مانیٹرنگ مشین، نیبولائزر، ڈیجیٹل تھرمایٹر اور گلوکومیٹر کی قیمت کو ضابطے میں لایاگیا۔
صحت و خاندانی بہبود کی وزارت کے ذریعے نوٹیفائیڈ ضروری دواؤں کی قومی فہرست میں مختلف طبی زمروں کے تحت آنے والی ضروری دوائیں شامل ہیں۔ اِن دواؤں کو ڈی پی سی او 2013کی پہلی فہرست میں شامل کیا گیا ہے اور ان کی ایم آر پی ، این پی پی اے کے ذریعے ڈی پی سی او 2013 کے التزامات کے مطابق طے کی گئی ہے۔ این پی پی اے کے ذریعے مقرر شدہ مختلف مارمولیشن کی زیادہ سے زیادہ قیمتوں اور خوردہ قیمتوں کی تفصیل اس کی ویب سائٹ nppaindia.nic.in. پر دستیاب ہے۔
سماجی انصاف اور تفویض اختیارات کی وزارت
ایس سی طلباء کے لیے پوسٹ میٹرک اسکالرشپ
وزیر مملکت برائے سماجی انصاف اور تفویض اختیار، جناب اے نارائن سوامی نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
گزشتہ تین سالوں اور رواں سال کے دوران کرناٹک میں ایس سی طلباء کو پوسٹ میٹرک اسکالرشپ کی تفصیلات سال کے لحاظ سے درج ذیل ہیں:
|
|
سال
|
|
مستفیدین کی تعداد|
|
2018-19
|
|
302286
|
|
2019-20
|
|
330000
|
|
2020-21
|
|
317000
|
|
2021-22 
|
|
364305جیسا کہ ریاستوں کے ذریعے بتایا گیا ہے
پوسٹ میٹرک اسکالرشپ اسکیم، ایس سی طلباء کے لیے مرکزی امداد یافتہ اسکیم ہے جسے ریاستی حکومتوں کے ذریعے نافذ کیا جاتا ہے۔ کرناٹک کی ریاستی حکومت کے ذریعے مہیا کرائی گئی معلومات کے مطابق، مالی سال 21-2020 میں اس اسکیم کے تحت 317000 طلباء کا احاطہ کیا گیا ہے۔
جیسا کہ ریاستی حکومت نے بتایا ہے، پی ایم ایس-ایس سی کے لیے درخواستیں طلب کرنے سے متعلق اشتہارات، ہر سال ریاست بھر میں پہنچنے والے بڑے اخبارات میں شائع کرائے جاتے ہیں۔ مزید برآں، تعلق سطح کے افسران اسے مقامی اخباروں میں مشتہر کرتے ہیں اور ساتھ ہی تعلق کے تمام اداروں میں نوٹیفکیشن بھی جاری کیے جاتے ہیں، جسے کالج کے نوٹس بورڈ پر بھی چسپاں کیا جاتا ہے تاکہ اس اسکالرشپ کے لیے زیادہ سے زیادہ ایس سی طلباء کا احاطہ کیا جا سکے۔
وزیراعظم کا دفتر
وزیر اعظم نے ٹوکیو اولمپکس 2020 میں کشتی کے مقابلے میں کانسے کا تمغہ جیتنے پربجرنگ پونیا کو مبارکباد پیش کی
نئی دہلی، 07 اگست 2021:
وزیر اعظم جناب نریندر مودی نے ٹوکیو اولمپکس 2020 میں کشتی کے مقابلے میں کانسے کا تمغہ جیتنے پر بجرنگ پونیا کو مبارکباد پیش کی ہے۔
ایک ٹوئیٹ میں، وزیر اعظم نے کہا؛
’’ # ٹوکیو 2020 سے ایک پرمسرت خبر آرہی ہے! @ بجرنگ پونیا نے شاندار طریقے سے مقابلہ کیا۔آپ کی حصولیابی کے لئے مبارکباد، اس کامیابی نے ہر ہندوستانی کو فخر اور خوشی کا احساس بخشا ہے۔‘‘
زراعت اور کاشتکاروں کی فلاح و بہبود کی وزارت
حکومت اور کسان یونینوں کے درمیان 7ویں دور کی بات چیت آج نئی دلی کے وگیان بھون میں منعقد ہوئی
اگلے دور کے مذاکرات 8 جنوری 2021 کو ہوں گے
زراعت کے مرکزی وزیر جناب نریندر سنگھ تومر ، ریلویز ، کامرس و صنعت اور صارفین کے امور ، خوراک اورعوامی نظام تقسیم کے مرکزی وزیر جناب پیوش گوئل اور کامرس و صنعت کے مرکزی وزیر مملکت جناب سوم پرکاش نے 7ویں دور کی اس بات چیت میں حصہ لیا۔ یہ بات چیت نئی دلی کے وگیان بھون میں آج 41 کسان یونینوں کے نمائندوں کے ساتھ کی گئی۔ میٹنگ کے اختتام پر دو منٹ کی خاموشی بھی اختیار کی گئی ، یہ خاموشی ان لوگوں کے سوگ میں اختیار کی گئی جنہوں نے احتجاج کے دوران اپنی جانیں گنوا دی تھی۔
جناب تومر نے کہا کہ پچھلی میٹنگوں کے دوران مذاکرات کو ذہن میں رکھتے ہوئے حکومت کسانوں کے معاملات کا کھلے ذہن کے ساتھ حل تلاش کرنے کی پابند ہے۔ دونوں طرفین کو حل تلاش کرنے کی سمت قدم بڑھانے کی ضرورت ہے۔
وزیرموصوف نے کہا کہ کسانوں کی بہبود کو ذہن میں رکھتے ہوئے زرعی قوانین سے متعلق بات چیت مختلف ریاستوں کی سبھی کسان یونینوں کے نمائندوں کے ساتھ بات چیت ہوگی۔ جناب تومر نے یہ بھی کہا کہ زرعی قوانین سے متعلق شقوں کے مطابق مذاکرات، تصفیہ طلب معاملات کے حل کے لیے کیے جا سکتے ہیں۔
آج کی میٹنگ میں دونوں فریقوں نے اپنی رائے کا اظٖہار کیا اور 8 جنوری 2021 کو دوبارہ میٹنگ کرنے کا فیصلہ کیا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –105
(Visitor Counter : 170
وزارت دفاع
برازیلی فوج کے کمانڈر ، جنرل ٹامس میگوئل مائن رائبیرو پائیوا دفاعی تعلقات کو مستحکم کرنے کی خاطر بھارت کے 6 روزہ دورے پر ہیں
برازیلی فوج کے کمانڈر ، جنرل ٹامس میگوئل مائن رائبیرو پائیوا دفاعی تعلقات کو مستحکم کرنے کی خاطر 28 اگست سے 2 ستمبر 2023 تک بھارت کے 6 روزہ دورے پر ہیں۔ ان کا یہ دورہ بھارت اور برازیل کی مسلح افواج کے درمیان طویل مدتی تعلقات میں ایک اہم سنگ میل کی حیثیت رکھتا ہے۔
دورے کا آغاز 29 اگست کو قومی جنگی یاد گار پر گُل دائرہ نذر کرنے کی تقریب کے ساتھ شروع ہوا، جہاں جنرل ٹامس نے بھارتی مسلح افواج کے شہید ہیروز کو خراج عقیدت پیش کیا، جنہوں نے ملک کے لئے عظیم قربانیاں دی ہیں۔ شہیدوں کو یاد کرنے کی کارروائی دونوں ملکوں کے امن و سلامتی کے لئے مشترکہ عہد کی عکاسی کرتا ہے۔ اس کے بعد جنرل ٹامس کو نئی دہلی میں ساؤتھ بلاک کے سبزہ زار میں گارڈ آف آنر پیش کیا گیا، اس کے بعد انہوں نے فوج کے سربراہ جنرل منوج پانڈے سے ملاقات کی۔ انہوں نے عصر حاضر کے مختلف معاملات پر اپنے نظریات کا تبادلہ کیا اور تعمیری تبادلہ خیال کیا۔ انہوں نے دونوں فوجوں کے درمیان باہمی تعاون کو مستحکم کرنے سے متعلق معاملات پر بھی تبادلہ خیال کیا۔
جنرل ٹامس میگوئل مائن رائبیرو پائیوا نے بعد میں چیف آف ڈیفنس اسٹاف جنرل ا نل چوہان سے ملاقات کی اور دفاع کے سکریٹری جناب گری دھر ارامانے کے ساتھ بھی گفتگو کی۔ اس تبادلہ خیال میں دونوں ملکوں کے درمیان دفاعی تعاون اور اشتراک کو بڑھانے مشترکہ مقاصد کو اجا گر کیا گیا۔
دورے کے دوران جنرل ٹامس نے فوج کے صدر دفاتر میں سینئر عہدیداروں کے ساتھ مفید تبادلہ خیال کیا اور معلومات اور نظریات کے تبادلے میں سہولت پر زور دیا۔ اس بات چیت سے فوج کی بہترین طریقہ کار میں باہمی ترقی اور مشترکہ کارکردگی کے عہد کی عکاسی ہوتی ہے۔
اپنے دورے کے ایک حصے کے طور پر جنرل ٹامس میگوئل مائن رائبیرو پائیوا پوکھرن فیلڈ فائرنگ رینج میں مختلف ہتھیاروں کی فائرنگ اور مشقوں کا بھی مشاہدہ کریں گے۔ اس فائرنگ میں ملک میں تیار کردہ ہتھیاروں کے نظام سمیت بھارتی فوج کے پاس موجود ہتھیاروں کے نظاموں کی صلاحیتوں کا مظاہرہ بھی کیا جائے گا۔
جنرل ٹامس میگوئل مائن رائبیرو پائیوا بھارت اور برازیل کے درمیان گہرے تعلقات کو بھی اجا گر کیا۔ یہ دورہ نہ صرف فوجی تعاون کو مستحکم کرے گا بلکہ مشترکہ طور پر سکیورٹی کی کوششوں ، عالمی امن اور خوش حالی کے لئے دونوں ملکوں کے عہد کا اعادہ کرے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-8959
(Visitor Counter : 53
کوئلے کی وزارت
کوئلہ کی وزارت کی ناردرن کول فیلڈز لمیٹڈ نے ہزاروں گاؤں والوں کو فائدہ پہنچاتے ہوئے آزادی کا امرت مہوتسو کے جزوکے طورپر سنگرولی ضلع میں 2.25کروڑروپے کے سی ایس آر اقدامات کا افتتاح کیا
نئی دہلی، 05؍ ستمبر : کوئلے کی وزارت کے تحت کول انڈیا لمیٹڈ  کی معاون کمپنی ناردرن کول فیلڈز لمیٹڈ نے سنگرولی کے دیہی باشندوں کو فائدہ پہنچانے کے لئے 2.25کروڑروپے کے برابرکے دیہی بنیادی ڈھانچہ ، تعلیم ، فروغ ہنرمندی ، خواتین امپاورمنٹ ،روزگار کی تخلیق ، صحت اور پینے کے صاف پانی کے التزام پر مرکوز مختلف سی ایس آراسکیموں اور پروجیکٹوں کو لانچ کیاہے ۔ عوام پرمرکوز ان پروگراموں کا آزادی کا امرت مہوتسو کے جزوکے طورپر شروع کیاگیاہے ۔
رکن پارلیمنٹ محترمہ ریتی پاٹھک نے سنگرولی ضلع میں بنیادی ڈھانچے کی ترقی ، روزگارکے مواقع کی تخلیق اور جامع کمیونٹی ڈیولپمنٹ کی سمت میں این سی ایل کی کوششوں کی ستائش کی ۔ این سی ایل کے آزادی کا امرت مہوتسو کے جزوکے طورپر 1.6کروڑ روپے کی لاگت سے این سی ایل –سی ایس آرکے تحت سیمورپنچایت میں ایک نئی سڑک کی بھی تعمیر کی گئی ہے ، جس سے پالی ، سیمور اور قریبی علاقوں میں رہنے والے تقریبا 10ہزار گاؤں والوں کو فائدہ پہنچاہے ۔
مقامی خواتین /لڑکیوں کو اورزیادہ بااختیاربنانے اور انھیں خودکفیل بنانے کے لئے این سی ایل کے فی الحال جاری فروغ ہنرمندی پروگرام کے تحت مراکز میں تربیت یافتہ 27خواتین /لڑکیوں کو سیلائی مشین اور فروغ ہنرمندی سرٹیفیکٹ دیئے گئے ۔ چارسرکاری اسکولوں کو جدید لیب آلات بھی دیئے گئے ، جس سے 500سے زیادہ طلباء کو سائنس میں پریکٹیکل نالج حاصل کرنے میں مدد ملی ۔ اس کے علاوہ آس پاس کے علاقوں کے 1000سے زیادہ اسکولی بچوں کے لئے پینے کا محفوظ پانی یقینی بنانے کے لئے افسران کو آراومشین کے ساتھ 4واٹرکولر دستیاب کرائے گئے ۔
پروگرام کے دوران سنگرولی ضلع کی 10پنچایتوں میں واقع 43آنگن واڑیوں کے بچوں کے لئے بھی فلورمیٹ ، پلے اسکول سلائڈ ، برتن دیئے گئے ۔
سووچھ ابھیان کی مزید حوصلہ افزائی کرتے ہوئے کوڑا جمع کرنے والی ایک گاڑی کو جھنڈی دکھائی گئی اور اس کے نودھیاپنچایت کے نمائندے کے سپرد کیاگیا۔ یہ گاڑی ہردروازے پرجاکر کوڑا اکٹھاکرے گی ۔ جس سے 5000سے زیادہ مقامی لوگوں کے لئے جینے کے صاف ستھرے ماحول کاراستہ روشن ہوسکے گا۔
این سی ایل –سی ایس آر کے تحت سنگرولی ضلع کے بھوودار گاوں میں واقع ایک اسکول کی چاردیواری کا افتتاح اور این سی ایل کے ذریعہ قائم کئے گئے کھادی اور ہینڈلوم مرکز ،جہاں تقریبا 30خواتین ٹریننگ لے رہی ہیں ، کا دورہ پروگرام سے دیگر اہم حصے رہے ۔
این سی ایل کوئلے کی وزارت کے تحت سنگرولی میں واقع ایک منی رتن کمپنی ہے اور 10ہائیلی میکنائزڈ اوپن کاسٹ کوئلہ کانوں کو چلاتی ہے اور قومی سطح پرکوئلے کی پیداوارمیں 15فیصد کا تعاون دیتی ہے ۔ اس کمپنی نے گذشتہ مالی سال کےدوران ملک میں 115 ملین ٹن سے زیادہ کوئلہ کا تعاون دیا۔
وزیراعظم کا دفتر
یوم اساتذہ کے موقع پر وزیر اعظم کا پیغام
اساتذہ کو منصوبوں کے بجائے نتائج پر توجہ مرکوز کرنی چاہئے
نوجوان اذہان میں اختراع کی جستجو اور جذبہ جگائیں
اساتذہ کو سنگل یوز پلاسٹک کے انسداد میں سرگرمی سے شریک ہونا چاہئے
نئی دہلی،05؍ ستمبر/ یوم اساتذہ کے موقع پر وزیر اعظم جناب نریندر مودی کے پیغام کا متن درج ذیل ہے
آپ اور پوری اساتذہ برادری کو پرمسرت یوم اساتذہ کی مبارکباد۔
یہ وہ دن ہے جب ہم پوری اساتذہ برادری کو ان کی جانفشانی، ان کی لگن اور عہد بندگی کے لئے سلام کرتے ہیں۔ درجات میں مضامین کی تدریس کے علاوہ اساتذہ غیر معمولی رہنما اور دانشور بھی ہوتے ہیں جو اپنے طلبا کی زندگیوں کو سنوارنے میں اہم کردار ادا کرتے ہیں۔
اساتذہ کی بے لوث خدمت کا اعتراف آفاقی پیمانے پر کیا جاتا ہے۔ مصروف اوقات اور کنبہ جاتی ذمہ داریوں کے ساتھ اساتذہ اس امر کو یقینی بناتے ہیں کہ طلبا نئے نظریات اور خیالات سے آسانی کے ساتھ روشناس ہوسکیں۔
نتائج پر توجہ
آج بھارت تعلیمی شعبے میں مثالی تبدیلی سے ہمکنار ہورہا ہے۔ ہم محض نظریاتی خاکوں پر توجہ مرکوز کرنے کے روایتی طریقہ کار سے آگے بڑھ کر اب نتائج کو ترجیح دے رہے ہیں۔ اس پس منظر میں یہ بات میرے لئے مسرت افزا ہے کہ ہمارے اساتذہ نوجوان اذہان میں تحقیق اور اختراع کا جذبہ جگانے کے لئے محنت سے کام کررہے ہیں۔ یہی وہ جذبہ ہے جو ہمارے نوجوانوں کو خود اپنی ذات اور ملک کے لئے غیر معمولی امور انجام دینے کی قوت عطا کرے گا۔
سنگل یوز پلاسٹک کے استعمال پر قدغن
اس یوم اساتذہ کے موقع پر میں اپنے اساتذہ سے ایک گزارش کرتا ہوں ۔ جیسا کہ آپ سب واقف ہیں کہ بھارت نے سنگل یوز پلاسٹک کے چلن کو ختم کرنے کے لئے ایک عوامی تحریک چلائی ہے۔ میں اس تحریک میں اساتذہ برادری کی سرگرم شراکت داری کی خواست گاری کرتا ہوں۔ اگر اساتذہ طلبا کے رو برو سنگل یوز پلاسٹک کی وجہ سے ماحولیات کو لاحق ہونے والے نقصانات بیان کریں گے اور انہیں اس کا استعمال ترک کرنے کی ترغیب دیں گے تو طلبا اپنے اساتذہ سے ترغیب حاصل کرکے اس تحریک کا ایک حصہ بن جائیں گے۔ ہمارے پیارے باپو کے 150 ویں یوم پیدائش کے موقع پر ہمارے جانب سے انہیں ایک عظیم ترین خراج عقیدت ہوگا۔
اس دن میں ڈاکٹر ایس رادھا کرشنن کو بھی خراج عقیدت پیش کرتا ہوں جو اپنی ذات میں ایک عمدہ استاذ اور دانشور تھے۔ خدا کرے ان کی زندگی زیادہ سے زیادہ افراد کو تدریسی پیشہ اختیار کرنے اور نوجوان اذہان کی ذہن سازی کرنے کی ترغیب فراہم کرے۔
ایک مرتبہ پھر یوم اساتذہ کی مبارکباد۔
وزارت دفاع
آرمی تکنالوجی سیمینار کا انعقاد
نئی دلّی، 23 دسمبر / بھارتیہ بّری فوج نے ابھرتی ہوئی تکنالوجیوں کے استعمال کے ذریعہ جدید کاری کے موضوع پر 23 دسمبر، 2019 کو مانک شا سینٹر، دلّی کنٹونمنٹ میں ’ٹیکنالوجیز فار نان کانٹیکٹ وار فیئر ‘ کے عنوان سے ایک سیمینار منعقد کیا۔
اس موقع پر بّری فوج کے سر براہ جنرل بپن راوت، حکومت ہند کے پرنسپل سائنٹیفک ایڈوائزر، پروفیسر وجے راگھون، بّری فوج کے نائب سر براہ لیفٹیننٹ جنرل ایم ایم نروانے، ایس آئی ڈی ایم کے صدر جناب جینت پاٹل کے علاوہ وزارت دفاع سے مقتدر شخصیات، تینوں افواج، ڈی آر ڈی او، سر کردہ اکادمی اداروں اور صنعت سے وابستہ شخصیات نے شرکت کی۔
اس سیمنار سے ملٹری، تعلیمی ادارے اور صنعت ایک واحد پلیٹ فارم پر یک جا ہوئے تاکہ ابھرتی ہوئی تکنالوجیاں دستیاب کرائی جا سکیں جس سے غیر رابطہ شدہ ڈومین میں جنگ پر اثر ڈالا جا سکے۔
سیمینار سے خطاب کرتے ہوئے برّی فوج کے سربراہ نے کہا کہ حالانکہ زمین پر فوج اور ہتھیاروں کی اہمیت اپنی جگہ بر قرار ہے، تاہم دو بہ دو جنگ کے بجائے غیر رابطہ جاتی جنگ کا تیزی سے ابھرتا ہوا رجحان مستقہل کی جنگوں میں مزید منفعت بخش ثابت ہو گا۔ برّی فوج کے سر براہ نے کہا کہ بھارتیہ فوج ابھرتی ہوئی تکنالوجی سے ہمکنار ہے جہاں تکنالوجی کے ٹمپر کو دیکھنے کی اور اختراعات کے کلچر کی تیاری کی ضرورت ہے۔ انہوں نے مستقبل کے لئے تکنالوجیوں کے دوہرے استعمال کی ضرورت پر زور دیا۔
اس موقع پر برّی فوج کے سربراہ نے مشکلات کی وضاحت سے متعلق بیان جاری کیا۔ اس سیمینار نے منتخبہ اسٹارٹ اپ کے لئے تحقیق اور کامیابیوں کے حصول کے لئے ایک پلیٹ فارم مہیا کیا ہے۔ صنعت، تعلیمی اداروں، متعلقہ ماہرین، استعمال کنندگان اور پالیسی سازوں کے متعدد شعبوں سے مفکرین نے اس سیمینار میں اپنے افکار و نظریات پیش کئے۔اس سیمینار میں فوج، ڈی آر ڈی او، تعلیمی و صنعت کے ذریعہ تیار منتخبہ ملٹری اختراعات بھی آر ٹیک کے ایک حصے کے طور پر نمائش کے لئے پیش کی گئیں۔
۔۔۔۔۔۔
U.5990
م۔ ر۔ر۔
(Visitor Counter : 70
امور داخلہ کی وزارت
کابینہ نے دادر اور نگر حویلی اور دمن اور دیو کے انضمام کے پیش نظر اشیاء اور خدمات ٹیکس ، اضافی قدر کے ٹیکس  اور ایکسائز ڈیوٹی سے متعلق قوانین میں ترمیم ؍ توسیع ؍ منسوخی کی منظوری دی
نئی دہلی،22؍جنوری، وزیراعظم جناب نریندر مودی کی صدارت میں مرکزی کابینہ نے دمن کو صدر دفتر بنانے کی خاطر اشیاءاورخدماتٹیکس،اضافیقدرکےٹیکس  اورایکسائزڈیوٹیسےمتعلق مندرجہ ذیل قوانیناور ریگولیشن میںترمیم ؍ توسیع ؍ منسوخیکیمنظوریدے دی ہے۔
- مرکزی اشیاء اور خدمات ٹیکس قانون 2017  کو ترمیم کرکے اشیاء اور خدمات ٹیکس  ریگولیشن 2020 کرنا۔
- مرکز کے زیر انتظام اشیاء اور خدمات ٹیکس ایکٹ 2017  کو تبدیل کرکے مرکز کے زیر انتظام اشیاء اور خدمات ٹیکس  ریگولیشن 2020 کرنا۔
- دادر اور نگر حویلی اضافی قدر کے ٹیکس  ریگولیشن 2005  کو تبدیل کرکے دادر اور نگر حویلی اور دمن اور دیو اضافی قدر کے ٹیکس  ریگولیشن 2020 کرنا۔
- دمن اور دیو اضافی قدر والے ٹیکس ریگولیشن 2005  کو دمن اور دیو اضافی قدر کے ٹیکس  ریگولیشن 2020 کے طور پر منسوخ کرنا۔
- گوا ، دمن اور دیو ایکسائز ڈیوٹی قانون 1964  کو تبدیل کرکے دادر اور نگر حویلی اور دمن اور دیو ایکسائز ڈیوٹی  ریگولیشن 2020 کرنا۔
- دادر اور نگر حویلی ایکسائز ڈیوٹی ریگولیشن 2012  کو دادر اور نگر حویلی ایکسائز ڈیوٹی  ریگولیشن 2020 کے طور پر منسوخ کرنا۔
- دمن کو دادر اور نگر حویلی اور دمن اور دیو کا صدر دفتر قرار دینا ۔
ان ترمیمات سے کم از کم حکومت کے ذریعے زیادہ سے زیادہ حکمرانی کی راہ ہموار ہوگی ، جس میں ٹیکس کی مشترکہ اتھارٹی، کام میں دہرے پن کو کم کرکے اور انتظامیہ کی صلاحیت میں اضافہ کرکے شہریوں کے لئے خدمات کی بہتر فراہمی جی ایس ٹی ، ویٹ اور ریاستی ایکسائز کے قوانین میں زیادہ یکسانیت پیدا کرنے میں مدد کرے گی اور یہ جی ایس ٹی ٹیکس ، ویٹ ، ریاستی ایکسائز کے ساتھ ساتھ بقایا جات کی وصولی میں مدد کرے گا۔ اس کے علاوہ مذکورہ ترمیمات نہ صرف ٹیکس قوانین میں یکسانیت پیدا کریں گی بلکہ قانونی نظام کو بھی مستحکم کریں گی۔
دادر اور نگر حویلی اور دمن اور دیو کے مرکز کے زیر انتظام علاقے کی انتظامیہ نے مرکز کے زیر انتظام ان دونوں علاقوں کے عوام کے لئے کم از کم حکومت اور زیادہ سے زیادہ حکمرانی کے نظرئے کو حقیقت میں بدلنے کی خاطر ایک بڑا قدم اٹھایا ہے، جس سے نہ صرف سرکاری خزانے میں بچت ہوئی ہے بلکہ ٹیکس حکام کے روز مرہ کے کاموں میں ربط اور استحکام پیدا کرنے کی خاطر یکسانیت اور استحکام کو بھی یقینی بنایا جاسکے گا۔ یہ کامیابی دادر اور نگر حویلی اور دمن اور دیو کے انضمام کے پیش نظر دمن کو مرکز کے زیر انتظام علاقوں کو 26 جنوری 2020 کو صدر دفتر قرار دئے جانے کے پیش نظراشیاءاورخدماتٹیکس،اضافیقدرکےٹیکس  اورایکسائزڈیوٹیسےقوانیناور ریگولیشن میںترمیم ؍ توسیع ؍ منسوخیکیمنظوریکے ذریعے حاصل کی گئی ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-306
(Visitor Counter : 64
پیٹرولیم اور قدرتی گیس کی وزارت
تیل اور گیس سی پی ایس ای اور ان کے جوائنٹ وینچرس / معاون کمپنیاں مارچ 2022 تک 7500 سے زیادہ اقتصادی سرگرمیوں / پروجیکٹوں کو نافذ کررہی ہیں
پروجیکٹ تعمیراتی اور آپریشنل مراحل کے دوران بلاواسطہ اور بالواسطہ طور پر روزگار کے مواقع فراہم کرتے ہیں
نئی دہلی، 4/ اپریل 2022 ۔ پٹرولیم اور قدرتی گیس کے وزیر مملکت جناب رامیشور تیلی نے آج راجیہ سبھا میں ایک سوال کے تحریری جواب میں بتایا کہ تیل اور گیس سی پی ایس ای اور ان کے جوائنٹ وینچرس / معاون کمپنیاں مارچ 2022 تک 7500 سے زیادہ اقتصادی سرگرمیوں / پروجیکٹوں کو نافذکررہی ہیں۔ ان میں اَپ اسٹریم تیل اور گیس کی تلاش و پیداوار، ڈریلینگ / سروے سے متعلق سرگرمیوں، آئل ریفائننگ، بایو ریفائنریز، نیشنل گیس گرڈ کو جوڑنے کے لئے گیس پائپ لائن انفرااسٹرکچر، نئے مجاز جغرافیائی علاقوں میں سٹی گیس ڈسٹری بیوشن نیٹ ورک اور ایل این جی ٹرمنل، مارکیٹنگ انفرااسٹرکچر پروجیکٹ، کمپریسڈ بایو – گیس پلانٹ، ریفائنریوں کی صلاحیت میں اضافہ، کھاد پلانٹ اور پیٹرو – رسائن اکائیوں کے پروجیکٹ احور سرگرمیاں شامل ہیں۔
ان پروجیکٹوں کے تحت عام طور پر تعمیراتی و آپریشنل مراحل کے دوران بلا واسطہ اور بالواسطہ طور پر روزگار کے مواقع دستیاب ہوتے ہیں۔ تیل اور گیس کا شعبہ اپنے بیک ورڈ اور فارورڈ لنکیجز کی اقتصادی ترقی کا ایک اہم محرک ہے اور اس لئے خاطر خواہ سرمایہ کاری والے یہ پروجیکٹ ملک کی معیشت کو فروغ دینے کے ساتھ ساتھ ہمارے ملک کے لوگوں کو روزگار کے مواقع فراہم کریں گے۔